text: “Azərbaycan Respublikasının Əməkdar idman ustası” fəxri adı ilə təltif olunmaq üçün təqdim olunan idmançılar fəal ictimai iş aparmalı, öz təcrübələrini gənc idmançılara öyrətməli, idman sahəsində göstərdikləri nəticələri və nöqsansız davranışları ilə fərqlənməlidirlər. “Azərbaycan Respublikasının Əməkdar idman ustası” fəxri adı Olimpiya oyunları proqramına daxil olan idman növləri üzrə aşağıdakı nəticələri göstərən idmançılara verilir: - Olimpiya oyunlarında şəxsi yarışlarda 1-3-cü yerləri tutan idmançılara; - Olimpiya oyunlarında komanda oyun növləri yarışlarında 1-8-ci yerləri tutan idmançılara; - dünya çempionatında şəxsi yarışlarda 1-ci yer, oyun idman növləri yarışlarında 1-3-cü yerləri tutmuş idmançılara; - Avropa oyunlarında şəxsi yarışlarda 1-ci yer, oyun idman növlərində 1-3-cü yerləri tutmuş idmançılara; - Avropa çempionatında şəxsi yarışlarda 2 dəfə 1-ci yeri, komanda oyun növləri yarışlarında 1-2-ci yerləri tutmuş idmançılara. Olimpiya oyunları proqramına daxil olmayan idman növləri üzrə aşağıdakı nəticələrə görə verilir: - Ümumdünya Şahmat Olimpiadasında komanda tərkibində 1-2-ci yeri tutmuş idmançılara; - 2 dəfə dünya çempionu adını və 3 dəfə Avropa çempionu adını qazanmış idmançılara. “Azərbaycan Respublikasının Əməkdar idman ustası” fəxri adı Gənclər və İdman Nazirliyinin Kollegiyası tərəfindən İdman şöbəsinin təqdimatı əsasında verilir. “Azərbaycan Respublikasının Əməkdar idman ustası” fəxri adına layiq görülən şəxslərə vəsiqə və döş nişanı verilir. Qeyd: Bu yarışlarda azı 20 dövlətin komandasının iştirakı və hər proqramda (kq, metr, bal) 12 dövlətin idmançısının iştirakı vacibdir. Paralimpiya proqramına daxil olan idman növləri üzrə “Azərbaycan Respublikasının Əməkdar idman ustası” fəxri adı Paralimpiya oyunları proqramına daxil olan idman növləri üzrə aşağıdakı nəticələrə görə verilir: 1. Paralimpiya oyunlarında şəxsi və komanda yarışlarında 1-3-cü yerlər.